संयुक्त राष्ट्र की ताजा रिपोर्ट इक्वेडोर के क्विटो में एक सम्मेलन में जारी की गई है। इसमें बताया गया है कि वैज्ञानिकों ने पाया है कि साल 2030 तक उत्तरी गोलार्ध के ऊपर ओजोन की परत पूरी तरह ठीक हो जाएगी। साथ ही अंटार्कटिका के पास ओजोन की परत में बना छेद भी 2060 तक खत्म हो जाएगा। ओजोन की परत में सुधार की प्रक्रिया दक्षिणी गोलार्ध में कुछ धीमी जरूर है, लेकिन यहां की ओजोन परत सदी के मध्य तक फिर से अपनी मोटाई को हासिल कर लेगी।